Podľa hinduistickej tradície je Ganesha boh múdrosti, úspechu a šťastia. Zároveň je patrónom vzdelania, poznania a múdrosti, literatúry a krásneho umenia.
V Indii je veľmi populárny. S jeho portrétom alebo soškou sa môžeme stretnúť v obchodoch, autách, domácnostiach, lepšie povedané "všade". Ľudia ho pred začiatkom dôležitých vecí, podnikania a činov prosia o pomoc. To všetko preto, lebo Ganesha odstraňuje prekážky a nebezpečenstvo z cesty každému, kto o to požiada.